
HOTĂRÂREA nr. 135/ 2022
pentru modificarea Hotărârii Consiliului Local al Municipiului Lupeni nr. 113/ 2022 pentru aprobarea alipirii a două imobile teren aflate în proprietatea Municipiului Lupeni într-un CF nou cu nr. cadastral 63918 și atestarea acestuia la domeniul public al Municipiului Lupeni
hotărârea a fost aprobată prin vot liber exprimat cu unanimitate de voturi

Consiliul Local al Municipiului Lupeni,

Având în vedere Proiectul de hotărâre nr. 130/ 2022 precum și Referatul de aprobare nr. 21.776/ 14 iuLie 2022 a domnului Lucian Marius Resmeriță, Primar al Municipiului Lupeni, prin care propune modificarea Hotărârii Consiliului Local al Municipiului Lupeni nr. 113/ 2022 pentru aprobarea alipirii a două imobile teren aflate în proprietatea Municipiului Lupeni  într-un CF nou cu nr. cadastral 63918 și atestarea acestuia la domeniul public al Municipiului Lupeni în sensul rectificării erorii materiale din aliniatul 1 al articolului 2 al acesteia;

Examinând Raportul comun nr. 22.524/ 21 iulie 2022 prezentat de Biroul Cadastru și Agricultură și Compartimentul Juridic din cadrul Aparatului de specialitate al Primarului Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

Având în vedere prevederile Legii nr. 24/ 2000 privind normele de tehnică legislativă pentru elaborarea actelor normative, republicată, cu modificările şi completările ulterioare;

Revăzând Referatul de admitere cerere nr. 16702/ 26.05.2022 al Oficiului de Cadastru și Publicitate Imobiliară;

În conformitate cu prevederile art. 25 alin. (2) din Legea nr. 7/ 1996 a cadastrului și a publicității imobiliare, republicată, cu modificările și completările ulterioare;

Ținând cont de prevederile art. 23 din Ordinul nr. 700/ 2014 privind aprobarea Regulamentului de avizare, recepţie şi înscriere în evidenţele de cadastru şi carte funciară;

Ținând cont de prevederile art. 289 din Ordonanța de Urgență nr. 57/ 2019 privind Codul administrativ;

În temeiul dispoziţiilor art. 129 alin. (2) lit. „c”, alin. (6) lit. „c”, alin. (14) precum și art. 139 alin. (3) din Ordonanța de Urgență nr. 57/ 2019 privind Codul administrativ

HOTĂRĂŞTE:

Art. I Se aprobă modificarea Hotărârii Consiliului Local al Municipiului Lupeni nr. 113/ 2022 pentru aprobarea alipirii a două imobile teren aflate în proprietatea Municipiului Lupeni  într-un CF nou cu nr. cadastral 63918 și atestarea acestuia la domeniul public al Municipiului Lupeni în sensul îndreptării erorii materiale din aliniatul (1) al articolului 2 privind suprafața totală măsurată care va fi inserată în mod corect ca fiind de „15.430 m2” în loc de „14.430 m2” cum în mod greșit s-a înscris în respectiva hotărâre.
Art. II După modificarea Hotărârii Consiliului Local al Municipiului Lupeni nr. 113/ 2022 pentru aprobarea alipirii a două imobile teren aflate în proprietatea Municipiului Lupeni într-un CF nou cu nr. cadastral 63918 și atestarea acestuia la domeniul public al Municipiului Lupeni, aliniatul (1) al articolului 2  va avea următorul conținut:


“Art. 2 (1) Lotul nou creat prin prezenta alipire aprobată potrivit prevederilor art. 1 a hotărârii, având numărul cadastral alocat 63918, situat în Municipiul Lupeni, jud. Hunedoara, în suprafață totală măsurată de 15.430 m2 va fi atestat ca aparținând domeniului public al Municipiului Lupeni.”


Art. III Celelalte prevederi ale Hotărârii Consiliului Local al Municipiului Lupeni nr. 113/ 2022 pentru aprobarea alipirii a două imobile teren aflate în proprietatea Municipiului Lupeni  într-un CF nou cu nr. cadastral 63918 și atestarea acestuia la domeniul public al Municipiului Lupeni rămân neschimbate.
Art. IV Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.

Art. V Prezenta hotărâre se comunică Instituţiei Prefectului judeţului Hunedoara în vederea verificării legalităţii, Primarului Municipiului Lupeni iar la cunoştinţă publică prin grija Secretarului Municipiului Lupeni.

Lupeni, 



28 iulie 2022

                    PREȘEDINTE DE ȘEDINȚĂ   
                    CONTRASEMNEAZĂ – SECRETAR  GENERAL                           

                        Ec. MIHAELA CAZACU
                                                  Jr. MARIUS CLAUDIU BĂLOI
